Συμβατότητα του χρώματος προσθίων δοντιών και συνθέτων ρητινών προσθίων αποκαταστάσεων με το χρωματολόγιο της VITA.:
Creators: name: Μουρούζης, Πέτρος Γρηγορίου
Publisher: name: Aristotle University of Thessaloniki
Year: 2012
Subjects: Οπτικές ιδιότητες
Σύνθετες ρητίνες
Σπεκτροφωτόμετρο
Optical properties
Resin composites
Spectrophotometer

description: Οι οπτικές ιδιότητες των οδοντιατρικών αποκαταστατικών υλικών αποτελούν μια από τις πιο σημαντικές ιδιότητές τους που αφορούν το τελικό αισθητικό αποτέλεσμα. Ο σκοπός αυτής της ερευνητικής εργασίας είναι η εκτίμηση της οπτικής συμπεριφοράς των συνθέτων ρητινών με κύρια παράμετρο το χρώμα και της ικανότητάς τους να μιμούνται το χρώμα των φυσικών δοντιών όταν έρχονται σε επαφή με τους φυσικούς οδοντικούς ιστούς. Για το σκοπό της μελέτης χρησιμοποιήθηκαν οι παρακάτω σύνθετες ρητίνες: α) Gradia Direct Anterior (GC Corporation,Tokyo, Japan), β) Clearfil Majesty Esthetic (Kuraray America Inc, New York, USA), γ) IPS Empress Direct (Ivoclar Vivadent AG, Schaan, Liechtenstein). Επιλέχθησαν εξήντα κεντρικοί και πλάγιοι τομείς της άνω και της κάτω γνάθου. Το ριζικό τμήμα του κάθε δοντιού αποκόπηκε στην οστεϊνοαδαμαντική ένωση με μικροτόμο σκληρών ιστών (πάχος δίσκου 0,3 χιλ. Isomet 1000, Buehler, Lake Bluf IL) υπό καταιονισμό νερού και ελήφθησαν οι εξήντα ανατομικές μύλες των δοντιών. Οι μύλες των δοντιών διχοτομήθηκαν και ακολούθησε η αποκατάσταση των κοιλοτήτων με τις σύνθετες ρητίνες στις ίδιες ακριβώς διαστάσεις με τα φυσικά δόντια με την βοήθεια κλειδιού σιλικόνης. Στη συνέχεια στις αποκαταστημένες μύλες έγινε μια προσομοίωση της κλινικής διαδικασίας με την λείανση και στίλβωση των αποκαταστάσεων μέσω της χρήσης της πλήρους σειράς δίσκων λείανσης και στίλβωσης Super-Snap (Shofu Inc, Kyoto, Japan). Το χρώμα των φυσικών δοντιών και των αποκατεστημένων δοντιών μετρήθηκε με τρείς μεθόδους. Οι δύο μέθοδοι ήταν αντικειμενικές. Χρησιμοποιήθηκε το σπεκτροφασματοφωτόμετρο Shimadzu UV-2401PC Series, UV-VIS και το ενδοστοματικό χρωματόμετρο Vita Easyshade Vident Inc. Η τρίτη μέθοδος ήταν υποκειμενική με την εξέταση του χρώματος να γίνεται με οπτική παρατήρηση από τρείς παρατηρητές. Οι μετρήσεις του χρώματος έγιναν στο αυχενικό, μέσο και κοπτικό τριτημόριο στα φυσικά δόντια και στα δόντια με τις αποκαταστάσεις μετά από παρέλευση μιας εβδομάδας από την αποκατάσταση. Η εκτίμηση του χρώματος προ και μετά-θεραπευτικά μεταξύ φυσικών και αποκατεστημένων δοντιών υπολογίστηκε μέσω της φόρμουλα CIEDE2000 που χρησιμοποιείται για την ανίχνευση των χρωματικών διαφορών. Τα αποτελέσματα έδειξαν πως υπήρχαν διαφορές μεταξύ των φυσικών και των αποκαταστημένων δοντιών αλλά οι διαφορές ήταν κλινικά μη διακριτές καθώς η τιμή της παραμέτρου ΔΕ ήταν κάτω του 3.33. Στις τιμές των παραμέτρων ΔΕ, Δa, Δb δεν παρατηρήθηκε στατιστικά σημαντική διαφορά μεταξύ των υλικών (p&gt;0.05), ενώ στις τιμές της παραμέτρου ΔL, στην ομάδα 2 (Clearfil Majesty Esthetic) και στην ομάδα 3 (IPS Empress Direct) βρέθηκε στατιστικά σημαντική διαφορά. Γεγονός που υποδεικνύει ότι υπήρχε μικρή αλλά όχι παρατηρούμενη διαφορά μεταξύ των υλικών. Οι σύνθετες ρητίνες που μελετήθηκαν μετά από παλαίωση σε υδάτινο περιβάλλον παρουσιάσαν συμβατότητα χρώματος με το χρώμα των φυσικών δοντιών.
description: The optical properties of dental restorative materials have a crucial effect on the aesthetic needs of the dentists and their patients and they may be compromised by the poor blending effect of resin composites when they come intact with the natural enamel and dentine. The objective of this study was to evaluate the optical behavior of composites resins when they restore natural teeth. The main focus of the study was the ability of the composites resins to mimic the color of natural teeth. Three commercially available composites resins were tested: i) Gradia Direct Anterior (GC Corporation,Tokyo, Japan), ii) Clearfil Majesty Esthetic (Kuraray America Inc, New York, USA), iii) IPS Empress Direct (Ivoclar Vivadent AG, Schaan, Liechtenstein). Thirty (30) maxillary and thirty (30) mandibular central incisors were selected for this experiment. Each tooth was sectioned horizontally in the level of cementum - enamel juction using a 0.3mm thick, diamond – coated slow speed band saw (Isomet 1000, Buehler, Lake Bluff, IL) under copious water coolant, producing 60 tooth crowns. The crown of each tooth was bisected along the tooth axis. One of the halves was restored individually with composite resin of the same shade, with the help of a silicon matrix. The color of the teeth was evaluated pre and post - operatively by three methods: An intraoral photometer (Vita Easy shade Vident Inc.) and a scientific spectrofotometer (Shimadzu UV-2401PC Series, UV-VIS). The third method was a subjective evaluation of the color of the teeth by three observers. Color differences, pre and post-operatively, were evaluated by the use of CIEDE2000 color difference formula. There was color difference between the intact anterior teeth and the restored teeth, but the difference was not perceptible by the observers since the ΔΕ value was below 3.33. The ΔE, Δa, Δb parameters had no statistically significant difference among groups (p&gt;0.05). However the ΔL parameter between the Group 2 (Clearfil Majesty Esthetic) and Group 3 (IPS Empress Direct) had a statistically significance difference (p&lt;0.05) suggesting that there were slight, but not perceptible, color differences by the human eye between these materials.The three composite resins were able to mimic the natural teeth and make aesthetically acceptable restorations.